title: Regulamentul de punere în aplicare (UE) nr. 1126/2011 al Comisiei din 7 noiembrie 2011 de modificare a anexei III la Regulamentul (CE) nr. 1120/2009 în ceea ce privește cuantumurile pentru finanțarea ajutorului specific prevăzut în Regulamentul (CE) nr. 73/2009 al Consiliului

text:
               8.11.2011

               RO

               Jurnalul Oficial al Uniunii Europene

               L 289/24

         REGULAMENTUL DE PUNERE ÎN APLICARE (UE) NR. 1126/2011 AL COMISIEI
   din 7 noiembrie 2011
   de modificare a anexei III la Regulamentul (CE) nr. 1120/2009 în ceea ce privește cuantumurile pentru finanțarea ajutorului specific prevăzut în Regulamentul (CE) nr. 73/2009 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (1), în special articolul 69 alineatul (7),
   întrucât:

               (1)

               În conformitate cu articolul 49 alineatul (2) din Regulamentul (CE) nr. 1120/2009 al Comisiei din 29 octombrie 2009 de stabilire a normelor de aplicare a schemei de plată unică prevăzute în titlul III din Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori (2), statele membre pot solicita, până la data de 1 august a oricărui an calendaristic începând cu anul 2010, o revizuire a cuantumurilor menționate la articolul 69 alineatul (6) litera (a) din Regulamentul (CE) nr. 73/2009, în cazul în care cuantumul rezultat din aplicarea calculului prevăzut la articolul 69 alineatul (7) primul paragraf din regulamentul respectiv pentru exercițiul financiar în cauză diferă cu mai mult de 20 % față de cuantumul stabilit în anexa III la Regulamentul (CE) nr. 1120/2009.

               (2)

               Danemarca, Finlanda și Slovenia au adresat Comisiei o cerere de revizuire, cu efect din 2012, a cuantumurilor menționate la articolul 69 alineatul (6) litera (a) din Regulamentul (CE) nr. 73/2009.

               (3)

               Ca urmare a cererilor prezentate de Danemarca, de Finlanda și de Slovenia, Comisia a efectuat calculele necesare pentru a verifica dacă în exercițiul financiar 2010 s-a atins pragul de 20 % menționat la articolul 49 alineatul (2) din Regulamentul (CE) nr. 1120/2009. În scopul aplicării articolului 69 alineatul (7) litera (a) din Regulamentul (CE) nr. 73/2009, la determinarea plafoanelor nete stabilite în anexa IV la Regulamentul (CE) nr. 73/2009, Comisia a utilizat rata medie de modulare estimată pentru Danemarca, pentru Finlanda și, respectiv, pentru Slovenia.

               (4)

               Conform acestui calcul, în cazul Danemarcei, al Finlandei și al Sloveniei, cuantumul rezultat din aplicarea calculului prevăzut la articolul 69 alineatul (7) primul paragraf din Regulamentul (CE) nr. 73/2009 pentru exercițiul financiar 2010 diferă cu 47 %, 29 % și, respectiv, 47 % față de cuantumul stabilit în anexa III la Regulamentul (CE) nr. 1120/2009.

               (5)

               Cuantumurile stabilite pentru Danemarca, pentru Finlanda și pentru Slovenia în anexa III la Regulamentul (CE) nr. 1120/2009 trebuie, prin urmare, revizuite. Cuantumurile astfel revizuite trebuie să se poată aplica începând cu anul calendaristic 2012, în conformitate cu articolul 49 alineatul (2) al doilea paragraf din Regulamentul (CE) nr. 1120/2009.

               (6)

               Măsurile prevăzute de prezentul regulament sunt conforme cu avizul Comitetului de gestionare a plăților directe,

         ADOPTĂ PREZENTUL REGULAMENT:
   Articolul 1
   Anexa III la Regulamentul (CE) nr. 1120/2009 se modifică după cum urmează:

               (a)

               mențiunea referitoare la Danemarca se înlocuiește cu următorul text:

                           „Danemarca

                           23,25”

               (b)

               mențiunea referitoare la Finlanda se înlocuiește cu următorul text:

                           „Finlanda

                           6,19”

               (c)

               mențiunea referitoare la Slovenia se înlocuiește cu următorul text:

                           „Slovenia

                           3,52”

         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2011.

            Pentru Comisie

            Președintele

         José Manuel BARROSO

      (1)  JO L 130, 31.1.2009, p. 16.

      (2)  JO L 316, 2.12.2009, p. 1.


title: Regulamentul de punere în aplicare (UE) nr. 644/2012 al Comisiei din 16 iulie 2012 de modificare a Regulamentului (UE) nr. 206/2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară în ceea ce privește Rusia  Text cu relevanță pentru SEE

text:
               17.7.2012

               RO

               Jurnalul Oficial al Uniunii Europene

               L 187/18

         REGULAMENTUL DE PUNERE ÎN APLICARE (UE) NR. 644/2012 AL COMISIEI
   din 16 iulie 2012
   de modificare a Regulamentului (UE) nr. 206/2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară în ceea ce privește Rusia
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii, de modificare a Directivelor 90/426/CEE și 92/65/CEE și de abrogare a Directivei 72/462/CEE (1), în special articolul 3 alineatul (1) primul și al doilea paragraf, articolul 6 alineatul (1) primul paragraf, articolul 7 litera (e), articolul 8 litera (d) și articolul 13 alineatul (1),
   întrucât:

               (1)

               Directiva 2004/68/CE stabilește cerințele de sănătate animală pentru tranzitul în Uniune al ungulatelor vii. Ea prevede că se pot stabili dispoziții speciale, inclusiv modele de certificate sanitar-veterinare, pentru tranzitul în Uniune de ungulate vii provenite din țări terțe autorizate, cu condiția ca aceste animale să tranziteze teritoriul Uniunii cu acordul și sub supravegherea serviciilor vamale și a serviciilor sanitar-veterinare oficiale, trecând prin puncte de control la frontieră aprobate, fără alte opriri pe teritoriul Uniunii decât cele necesare pentru asigurarea bunăstării animalelor.

               (2)

               Regulamentul (UE) nr. 206/2010 (2) al Comisiei stabilește cerințele de certificare sanitar-veterinară pentru introducerea în Uniune a anumitor loturi de animale vii, inclusiv de ungulate. Anexa I la regulamentul menționat stabilește o listă a țărilor terțe, a teritoriilor sau a părților acestora din care pot fi introduse în Uniune aceste loturi, precum și modelele de certificate sanitar-veterinare care însoțesc loturile respective.

               (3)

               La cererea Rusiei de autorizare a tranzitului de bovine vii pentru reproducere și producție din regiunea Kaliningrad (Kaliningradskaya oblast) pe teritoriul Lituaniei, Comisia a efectuat o inspecție în Kaliningrad. Comisia a concluzionat că starea sănătății animalelor în această regiune pare a fi favorabilă. Prin urmare, ar trebui autorizată introducerea în Uniune a loturilor de astfel de animale în scopul unic de a tranzita dinspre regiunea Kaliningrad spre alte părți ale teritoriului Rusiei prin teritoriul Lituaniei cu vehicule rutiere.

               (4)

               În plus, Lituania poate asigura punerea în aplicare a măsurilor prevăzute la articolul 8 alineatul (1) din Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (3) în ceea ce privește animalele din regiunea Kaliningrad care nu pot efectua tranzitul fără descărcare din cauza unor circumstanțe externe.

               (5)

               Rusia a confirmat, de asemenea, existența unui acord cu Belarus în cadrul Uniunii vamale care vizează ambele țări și implică faptul că aceleași cerințe sanitar-veterinare standard la import se aplică în ambele țări.

               (6)

               Prin urmare, Regulamentul (UE) nr. 206/2010 ar trebui modificat pentru a include o dispoziție privind tranzitul bovinelor vii pentru reproducere și producție din regiunea Kaliningrad. Lista țărilor terțe, teritoriilor sau părților acestora autorizate să introducă în Uniune anumite animale prevăzute în partea 1 din anexa I la Regulamentul (UE) nr. 206/2010 ar trebui modificată în consecință.

               (7)

               De asemenea, este necesar să se prevadă un model de certificat sanitar-veterinar pentru tranzitul acestor animale. În consecință, ar trebui inclus în partea 2 din anexa I la Regulamentul (UE) nr. 206/2010 un model de certificat sanitar-veterinar „BOV-X-TRANSIT-RU”.

               (8)

               Prin urmare, Regulamentul (UE) nr. 206/2010 ar trebui modificat în consecință.

               (9)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 206/2010 se modifică după cum urmează:

               (1)

               Se introduce următorul articol:
               „Articolul 12a
               Derogare pentru tranzitul prin Lituania al anumitor loturi de animale vii din specia bovină destinate reproducerii și producției
               1.   Tranzitul rutier prin Lituania al loturilor de animale vii din specia bovine destinate reproducerii și producției provenite din regiunea Kaliningrad din Rusia și expediate spre o destinație din afara Uniunii este autorizat în următoarele condiții:

                           (a)

                           animalele intră în Lituania la punctul de control la frontieră situat pe drumul spre Kybartai și ies din Lituania la postul de control la frontieră Medininkai;

                           (b)

                           animalele sunt transportate în containere depozitate în vehicule rutiere, sigilate de serviciile veterinare ale autorității competente din Lituania la postul de control la frontiera de introducere în Uniune, situat pe drumul spre Kybartai, cu un sigiliu cu un număr de serie;

                           (c)

                           documentele menționate la articolul 7 alineatul (1) a treia liniuță din Directiva 91/496/CEE a Consiliului, inclusiv certificatul sanitar-veterinar completat în mod corespunzător în conformitate cu modelul de certificat sanitar-veterinar „BOV-X-TRANSIT-RU” stabilit în partea 2 din anexa I la prezentul regulament, care însoțesc animalele de la postul de control la frontieră situat pe drumul spre Kybartai până la postul de control la frontieră Medininkai, sunt ștampilate pe fiecare pagină cu mențiunea „NUMAI PENTRU TRANZIT DIN REGIUNEA KALININGRAD DIN RUSIA PRIN LITUANIA”, ștampilă aplicată de medicul veterinar oficial al autorității competente responsabile pentru punctul de control la frontieră de pe drumul spre Kybartai;

                           (d)

                           sunt respectate cerințele prevăzute la articolul 9 din Directiva 91/496/CEE a Consiliului;

                           (e)

                           lotul este certificat ca fiind acceptabil pentru tranzit prin Lituania în documentul sanitar-veterinar comun de intrare menționat la articolul 1 alineatul (1) din Regulamentul (CE) nr. 282/2004 al Comisiei (4) și semnat de medicul veterinar oficial de la punctul de control la frontieră de pe drumul spre Kybartai;

                           (f)

                           animalele sunt însoțite de un certificat de sănătate care le permite intrarea liberă în Belarus și de un certificat sanitar-veterinar eliberat pentru locul de destinație a animalelor în Rusia.

                     2.   Lotul nu este descărcat în Uniune și este transportat direct la punctul de control la frontieră de ieșire Medininkai.
               Medicul veterinar oficial la punctul de control la frontieră Medininkai completează partea 3 a documentului sanitar-veterinar comun de intrare după ce s-a verificat, în cadrul controalelor de ieșire a lotului, că este vorba de același lot care a intrat în Lituania la punctul de control la frontieră de pe drumul spre Kybartai.
               3.   În cazul unei nereguli sau situații de urgență în timpul tranzitului, statul membru de tranzit aplică, după caz, măsurile prevăzute la articolul 8 alineatul (1) litera (b) a doua liniuță din Directiva 90/425/CEE (5).
               4.   Autoritatea competentă din Lituania verifică în mod regulat dacă numărul de loturi care intră și părăsesc teritoriul Uniunii este același.

               (2)

               Anexa I se modifică în conformitate cu anexa la prezentul regulament.

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 iulie 2012.

            Pentru Comisie

            Președintele

         José Manuel BARROSO

      (1)  JO 139, 30.4.2004, p. 321.

      (2)  JO L 73, 20.3.2010, p. 1.

      (3)  JO L 224, 18.8.1990, p. 29.

      (4)  JO L 49, 19.2.2004, p. 11.

      (5)  JO L 224, 18.8.1990, p. 29.”

      ANEXĂ
      Anexa I la Regulamentul (UE) nr. 206/2010 se modifică după cum urmează:

                  (1)

                  Părțile 1 și 2 se înlocuiesc cu următorul text:
                  „PARTEA 1

                     Lista țărilor terțe, teritoriilor sau părților acestora
                      (1)

                              Codul ISO și numele țării terțe

                              Codul teritoriului

                              Descrierea țării terțe, a teritoriului sau a părții acestuia

                              Certificat sanitar-veterinar

                              Condiții specifice

                              Model(e)

                              GS

                              1

                              2

                              3

                              4

                              5

                              6

                              CA – Canada

                              CA-0

                              Întreaga țară

                              POR-X

                                 IVb

                                 IX

                                 V

                              CA-1

                              Întreaga țară, cu excepția regiunii Okanagan Valley din Columbia Britanică, descrisă după cum urmează:

                                          —

                                          De la un punct de pe frontiera Canada/Statele Unite 120°15’ longitudine, 49° latitudine

                                          —

                                          Spre nord către un punct de 119°35’ longitudine, 50°30’ latitudine

                                          —

                                          Spre nord-est către un punct de 119° longitudine, 50°45’ latitudine

                                          —

                                          Spre sud către un punct de pe frontiera Canada/Statele Unite 118°15’ longitudine, 49° latitudine

                              BOV-X, OVI-X, OVI-Y RUM (2)

                                 A

                              CH – Elveția

                              CH-0

                              Întreaga țară

                                  (3)

                              CL – Chile

                              CL-0

                              Întreaga țară

                              BOV-X,OVI-X, RUM

                              POR-X, SUI

                                 B

                              GL – Groenlanda

                              GL-0

                              Întreaga țară

                              OVI-X, RUM

                                 V

                              HR – Croația

                              HR-0

                              Întreaga țară

                              BOV-X, BOV-Y, RUM, OVI-X, OVI-Y

                              IS – Islanda

                              IS-0

                              Întreaga țară

                              BOV-X, BOV-Y RUM, OVI-X, OVI-Y

                              POR-X, POR-Y

                                 B

                              ME – Muntenegru

                              ME-0

                              Întreaga țară

                                 I

                              MK – fosta Republică iugoslavă a Macedoniei (4)

                              MK-0

                              Întreaga țară

                                 I

                              NZ – Noua Zeelandă

                              NZ-0

                              Întreaga țară

                              BOV-X, BOV-Y, RUM, POR-X, POR-Y OVI-X, OVI-Y

                                 III

                                 V

                              PM – Saint Pierre și Miquelon

                              PM-0

                              Întreaga țară

                              BOV-X, BOV-Y, RUM, OVI-X, OVI-Y CAM

                              RS – Serbia (5)

                              RS-0

                              Întreaga țară

                                 I

                              RU – Rusia

                              RU-0

                              Întreaga țară

                              RU-1

                              Întreaga țară, cu excepția regiunii Kaliningrad

                              RU-2

                              Regiunea Kaliningrad

                              BOV-X-TRANSIT-RU

                                 X

                     Condiții specifice (a se vedea notele de subsol din fiecare certificat)

                              „I:”

                              :

                              pentru tranzitul pe teritoriul unei țări terțe al animalelor vii destinate sacrificării imediate sau al bovinelor vii pentru îngrășare care sunt expediate dintr-un stat membru și care sunt destinate unui alt stat membru, în camioane care au fost sigilate cu un sigiliu prevăzut cu un număr de serie.
                              Numărul de serie al sigiliului trebuie să fie menționat pe certificatul de sănătate eliberat în conformitate cu modelul stabilit în anexa F la Directiva 64/432/CEE (6) pentru bovinele vii pentru sacrificare și îngrășare și în conformitate cu modelul I din anexa E la Directiva 91/68/CEE (7) pentru ovinele și caprinele destinate sacrificării.
                              În plus, sigiliul trebuie să fie intact la momentul sosirii la postul de inspecție la frontieră desemnat la intrarea în Uniune, iar numărul de serie al sigiliului trebuie să fie înregistrat în sistemul informatic veterinar integrat al Uniunii (TRACES).
                              Certificatul trebuie să fie ștampilat la punctul de ieșire din Uniune de către autoritatea veterinară competentă înainte de tranzitul pe teritoriul uneia sau mai multor țări terțe, cu următoarea mențiune: „NUMAI PENTRU TRANZITUL ÎNTRE PĂRȚI DIFERITE ALE UNIUNII EUROPENE VIA FOSTA REPUBLICĂ IUGOSLAVĂ A MACEDONIEI/MUNTENEGRU/SERBIA (8)
                                  (9)”.
                              Bovinele pentru îngrășare trebuie transportate direct la exploatația de destinație desemnată de autoritatea veterinară competentă din țara de destinație. Aceste animale nu pot părăsi exploatația respectivă decât în scopul unei sacrificări imediate.

                              „II”

                              :

                              teritoriu recunoscut oficial ca indemn de tuberculoză în scopul exportului către Uniune de animale vii certificate în conformitate cu modelul de certificat BOV-X.

                              „III”

                              :

                              teritoriu recunoscut oficial ca indemn de bruceloză în scopul exportului către Uniune de animale vii certificate în conformitate cu modelul de certificat BOV-X.

                              „IVa”

                              :

                              teritoriu recunoscut oficial ca indemn de leucoză enzootică bovină (LEB) în scopul exportului către Uniune de animale vii certificate în conformitate cu modelul de certificat BOV-X.

                              „IVb”

                              :

                              recunoscut oficial ca având efective indemne de leucoză enzootică bovină (LEB) în conformitate cu cerințele stabilite în anexa D la Directiva 64/432/CEE în scopul exportului către Uniune de animale vii certificate în conformitate cu modelul de certificat BOV-X.

                              „V”

                              :

                              teritoriu recunoscut oficial ca indemn de bruceloză în scopul exportului către Uniune de animale vii certificate în conformitate cu modelul de certificat OVI-X.

                              „VI”

                              :

                              limitări de ordin geografic:

                              „VII”

                              :

                              teritoriu recunoscut oficial ca indemn de tuberculoză în scopul exportului către Uniune de animale vii certificate în conformitate cu modelul de certificat RUM.

                              „VIII”

                              :

                              teritoriu recunoscut oficial ca indemn de bruceloză în scopul exportului către Uniune de animale vii certificate în conformitate cu modelul de certificat RUM.

                              „IX”

                              :

                              teritoriu recunoscut oficial ca indemn de boala Aujeszky în scopul exportului către Uniune de animale vii certificate în conformitate cu modelul de certificat POR-X.

                              „X”

                              :

                              Numai pentru tranzit prin Lituania de animale bovine destinate reproducerii și/sau producției din regiunea Kaliningrad către alte regiuni din Rusia.

                        PARTEA 2

                     Modele de certificate sanitar-veterinare

                     Modele:

                              „BOV-X”

                              :

                              Model de certificat sanitar-veterinar pentru bovinele domestice (inclusiv speciile Bubalus și Bison și hibrizii lor) destinate reproducerii și/sau producției după import.

                              „BOV-Y”

                              :

                              Model de certificat sanitar-veterinar pentru bovinele domestice (inclusiv speciile Bubalus și Bison și hibrizii lor) destinate sacrificării imediate după import.

                              „BOV-X-TRANSIT-RU”

                              :

                              Model de certificat sanitar-veterinar pentru bovinele domestice (inclusiv speciile Bubalus și Bison și hibrizii lor) destinate tranzitului prin teritoriul Lituaniei din regiunea Kaliningrad către alte regiuni din Rusia.

                              „OVI-X”

                              :

                              Model de certificat sanitar-veterinar pentru ovinele domestice (Ovis aries) și caprinele domestice (Capra hircus) destinate reproducerii și/sau producției după import.

                              „OVI-Y”

                              :

                              Model de certificat sanitar-veterinar pentru ovinele domestice (Ovis aries) și caprinele domestice (Capra hircus) destinate sacrificării imediate după import.

                              „POR-X”

                              :

                              Model de certificat sanitar-veterinar pentru porcinele domestice (Sus scrofa) destinate reproducerii și/sau producției după import.

                              „POR-Y”

                              :

                              Model de certificat sanitar-veterinar pentru porcinele domestice (Sus scrofa) destinate sacrificării imediate după import.

                              „RUM”

                              :

                              Model de certificat sanitar-veterinar pentru animale din ordinul Artiodactyla [cu excepția bovinelor (inclusiv speciile Bubalus și Bison și hibrizii lor), Ovis aries, Capra hircus, Suidae și Tayassuidae] și din familiile Rhinocerotidae și Elephantidae.

                              „SUI”

                              :

                              Model de certificat sanitar-veterinar pentru specii nedomestice din familiile Suidae, Tayassuidae și Tapiridae.

                              „CAM”

                              :

                              Model de atestat specific pentru animale importate din Saint Pierre și Miquelon în conformitate cu condițiile prevăzute în partea 7 a anexei I.

                     GS (Garanții suplimentare):

                              „A”

                              :

                              garanții referitoare la testele de depistare a bolii limbii albastre și a bolii hemoragice epizootice efectuate asupra unor animale certificate în conformitate cu modelul de certificat sanitar-veterinar BOV-X (punctul II.2.8 B), OVI-X (punctul II.2.6 D) și RUM (punctul II.2.6).

                              „B”

                              :

                              garanții referitoare la testele de depistare a bolii veziculoase a porcului și a pestei porcine clasice efectuate asupra unor animale certificate în conformitate cu modelul de certificat sanitar-veterinar POR-X (punctul II.2.4 B) și SUI (punctul II.2.4 B).

                              „C”

                              :

                              garanții referitoare la testele de depistare a brucelozei efectuate asupra unor animale certificate în conformitate cu modelul de certificat sanitar-veterinar POR-X (punctul II.2.4 C) și SUI (punctul II.2.4 C).”

                  (2)

                  următorul model de certificat sanitar-veterinar se introduce între modelele de certificate sanitar-veterinare „BOV-Y” și „OVI-X”

         (1)  Fără a aduce atingere cerințelor specifice privind certificarea, prevăzute de orice acorduri relevante încheiate de Uniune cu state terțe.

         (2)  Exclusiv pentru animalele vii, altele decât animalele aparținând speciilor de cervidee.

         (3)  Certificate în conformitate cu Acordul dintre Comunitatea Europeană și Confederația Elvețiană privind schimburile comerciale cu produse agricole, (JO L 114, 30.4.2002, p. 132).

         (4)  Fosta Republică Iugoslavă a Macedoniei: denumirea definitivă a acestei țări va fi adoptată în urma negocierilor care au loc în prezent la nivelul ONU.

         (5)  Fără Kosovo, în temeiul Rezoluției nr. 1244/99 a Consiliului de Securitate al ONU.

         (6)  JO 121, 29.7.1964, p. 1977/64.

         (7)  JO L 46, 19.2.1991, p. 19.

         (8)  A se șterge țara după caz.

         (9)  Serbia fără Kosovo, în temeiul Rezoluției nr. 1244/99 a Consiliului de Securitate al ONU.


title: Regulamentul de punere în aplicare (UE) nr. 172/2013 al Comisiei din 26 februarie 2013 privind radierea anumitor denumiri de vinuri existente din registrul prevăzut în Regulamentul (CE) nr. 1234/2007 al Consiliului

text:
               27.2.2013

               RO

               Jurnalul Oficial al Uniunii Europene

               L 55/20

         REGULAMENTUL DE PUNERE ÎN APLICARE (UE) NR. 172/2013 AL COMISIEI
   din 26 februarie 2013
   privind radierea anumitor denumiri de vinuri existente din registrul prevăzut în Regulamentul (CE) nr. 1234/2007 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 118s alineatul (3), coroborat cu articolul 4,
   întrucât:

               (1)

               Denumirile de vinuri, care au fost protejate în conformitate cu articolele 51 și 54 din Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (2) și articolul 28 din Regulamentul (CE) nr. 753/2002 al Comisiei din 29 aprilie 2002 de stabilire a anumitor norme de aplicare a Regulamentului (CE) nr. 1493/1999 al Consiliului în ceea ce privește descrierea, denumirea, prezentarea și protejarea anumitor produse vitivinicole (3), au fost protejate în mod automat în temeiul Regulamentului (CE) nr. 1234/2007. Aceste denumiri de vinuri („denumiri de vinuri protejate în prezent”) sunt înscrise în registrul denumirilor de origine protejate și al indicațiilor geografice protejate pentru vinuri, întocmit în conformitate cu articolul 118n din Regulamentul (CE) nr. 1234/2007 (denumit în continuare „registrul”).

               (2)

               În ceea ce privește respectivele denumiri de vinuri protejate în prezent, statele membre au trebuit să transmită Comisiei, până la 31 decembrie 2011, dosarele tehnice și deciziile naționale de aprobare. În conformitate cu articolului 118s alineatul (3) din Regulamentul (CE) nr. 1234/2007, denumirile de vinuri protejate în prezent pentru care nu s-au transmis informații până la data respectivă nu mai sunt protejate în temeiul regulamentului menționat. Prin urmare, aceste denumiri trebuie radiate din registru.

               (3)

               Radierea din registru nu trebuie să afecteze vinurile care, înainte de data intrării în vigoare a prezentului regulament, au fost introduse pe piață sau etichetate cu denumirile de vinuri care urmează să fie radiate din registru. Prin urmare, comercializarea acestor vinuri trebuie permisă până la epuizarea stocurilor.

               (4)

               Măsura prevăzută de prezentul regulament este conformă cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Denumirile de vinuri enumerate în anexa la prezentul regulament se radiază din registrul întocmit în conformitate cu articolul 118n din Regulamentul (CE) nr. 1234/2007.
   Articolul 2
   Vinurile introduse pe piață sau etichetate înainte de data intrării în vigoare a prezentului regulament cu denumirile de vinuri menționate la articolul 1 pot fi comercializate până la epuizarea stocurilor.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 februarie 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 179, 14.7.1999, p. 1.

      (3)  JO L 118, 4.5.2002, p. 1.

      ANEXĂ

         Denumirile de vinuri menționate la articolul 1

                  Țară

                  Denumiri care trebuie radiate

                  Grecia

                  Αδριανή
                  Βίλιτσα
                  Κορωπί
                  Μονεμβασία
                  Παιανία
                  Πλαγιές Πετρωτού
                  Σύρος

                  Spania

                  Abanilla

                  Franța

                  Aigues
                  Allier
                  Argens
                  Balmes Dauphinoises
                  Bénovie
                  Bérange
                  Bessan
                  Bigorre
                  Blanquette de Limoux
                  Blanquette méthode ancestrale
                  Bordeaux Côtes de Francs
                  Bordeaux Haut-Benauge
                  Bourbonnais
                  Cassan
                  Caux
                  Cessenon
                  Charente
                  Charentes Maritimes
                  Chaume – Premier Cru des coteaux du Layon
                  Cher
                  Collines de la Moure
                  Comté de Grignan
                  Coteaux de Bessilles
                  Coteaux de Cèze
                  Coteaux de Fontcaude
                  Coteaux de la Cabrerisse
                  Coteaux de l'Ardèche
                  Coteaux de Laurens
                  Coteaux de Miramont
                  Coteaux de Montélimar
                  Coteaux de Murviel
                  Coteaux du Grésivaudan
                  Coteaux du Layon Chaume
                  Coteaux du Littoral Audois
                  Coteaux du Salagou
                  Coteaux du Verdon
                  Coteaux et Terrasses de Montauban
                  Coteaux Flaviens
                  Côtes de Castillon
                  Côtes de Ceressou
                  Côtes de Lastours
                  Côtes de Montestruc
                  Côtes de Pérignan
                  Côtes de Prouilhe
                  Côtes du Brian
                  Côtes du Condomois
                  Côtes du Vidourle
                  Crépy
                  Creuse
                  Cucugnan
                  Deux-Sèvres
                  Dordogne
                  Doubs
                  Entre-Deux-Mers-Haut-Benauge
                  Haute-Garonne
                  Hauterive
                  Haute-Saône
                  Hautes-Pyrénées
                  Hauts de Badens
                  Indre
                  Indre et Loire
                  Languedoc Grès de Montpellier
                  Languedoc La Clape
                  Languedoc Picpoul-de-Pinet
                  Languedoc Terrasses du Larzac
                  Loir et Cher
                  Loire-Atlantique
                  Loiret
                  Lot et Garonne
                  Maine et Loire
                  Meuse
                  Mont Baudile
                  Monts de la Grage
                  Néac
                  Nièvre
                  Petite Crau
                  Premières Côtes de Blaye
                  Principauté d'Orange
                  Pyrénées Orientales
                  Pyrénées-Atlantiques
                  Sainte Baume
                  Sarthe
                  Seine et Marne
                  Tarn
                  Tarn et Garonne
                  Terroirs Landais
                  Touraine Amboise
                  Touraine Azay-le-Rideau
                  Touraine Mestand
                  Val de Cesse
                  Val de Dagne
                  Val de Montferrand
                  Vaunage
                  Vendée
                  Vienne
                  Vins du Thouarsais
                  Vistrenque
                  Volnay Santenots

                  Italia

                  Alto Tirino
                  Cagnina di Romagna
                  Condoleo
                  Dolcetto delle Langhe Monregalesi
                  Dolcetto di Dogliani
                  Dolcetto di Dogliani Superiore
                  Donnici
                  Esaro
                  Golfo dei Poeti La Spezia
                  Guardia Sanframondi
                  Malvasia di Cagliari
                  Monica di Cagliari
                  Moscato di Cagliari
                  Pagadebit di Romagna
                  Pietraviva
                  Pollino
                  Romagna Albana spumante
                  Rosso Canosa
                  San Vito di Luzzi
                  Sangiovese di Romagna
                  Sant'Agata de' Goti
                  Solopaca
                  Trebbiano di Romagna
                  Valle del Crati
                  Valle Peligna
                  Verbicaro

                  Luxemburg

                  Crémant du Luxembourg

                  Ungaria

                  Alföldi
                  Dél-alföldi
                  Dél-dunántúli
                  Duna melléki
                  Egerszóláti Olaszrizling
                  Észak-dunántúli
                  Nyugat-dunántúli
                  Somlói Arany
                  Somlói Nászéjszakák bora
                  Tisza melléki
                  Tisza völgyi
                  Villányi védett eredetű classicus

                  Portugalia

                  Moscatel de Setúbal
                  Vinho Espumante Beiras
                  Vinho Regional Beiras

                  România

                  Cernătești – Podgoria


title: Regulamentul de punere în aplicare (UE) 2015/500 al Comisiei din 24 martie 2015 de stabilire a standardelor tehnice de punere în aplicare cu privire la procedurile care trebuie urmate pentru aprobarea de către autoritățile de supraveghere a aplicării unei prime de echilibrare în conformitate cu Directiva 2009/138/CE a Parlamentului European și a Consiliului  Text cu relevanță pentru SEE

text:
               25.3.2015

               RO

               Jurnalul Oficial al Uniunii Europene

               L 79/18

         REGULAMENTUL DE PUNERE ÎN APLICARE (UE) 2015/500 AL COMISIEI
   din 24 martie 2015
   de stabilire a standardelor tehnice de punere în aplicare cu privire la procedurile care trebuie urmate pentru aprobarea de către autoritățile de supraveghere a aplicării unei prime de echilibrare în conformitate cu Directiva 2009/138/CE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) (1), în special articolul 86 alineatul (3),
   întrucât:

               (1)

               Articolul 77b din Directiva 2009/138/CE permite întreprinderilor de asigurare și de reasigurare să aplice o primă de echilibrare structurii temporale relevante a ratei dobânzilor fără risc, sub rezerva aprobării prealabile de către autoritățile de supraveghere, dacă sunt îndeplinite anumite condiții. Trebuie stabilite norme în ceea ce privește procedurile care trebuie urmate pentru aprobarea aplicării unei prime de echilibrare.

               (2)

               Pentru ca o cerere să fie considerată completă, aceasta ar trebui să cuprindă toate informațiile relevante necesare autorităților de supraveghere pentru evaluare și decizie. În vederea oferirii unei baze armonizate pentru efectuarea evaluărilor și luarea deciziilor de către autoritățile de supraveghere, cererea ar trebui să cuprindă dovezi care să demonstreze că este îndeplinită fiecare dintre condițiile prevăzute la articolul 77b din Directiva 2009/138/CE.

               (3)

               Cererea privind prima de echilibrare reprezintă o decizie strategică în materie de management al riscului și de planificare a capitalului. Având în vedere răspunderea finală a organului administrativ, de conducere sau de control însărcinat cu asigurarea respectării normelor, astfel cum se prevede la articolul 40 din Directiva 2009/138/CE, implicarea acestuia în procesul decizional privind cererea ar trebui să fie analizată cu atenție.

               (4)

               Pe lângă articolul 77b din Directiva 2009/138/CE, respectiva directivă prevede, la articolele 44, 45 și 77c, alte cerințe care se aplică tuturor întreprinderilor de asigurare sau de reasigurare care utilizează o primă de echilibrare. Prin urmare, cererea ar trebui să conțină dovada că toate aceste cerințe vor fi îndeplinite în cazul obținerii aprobării.

               (5)

               Procedurile care trebuie urmate pentru aprobarea primei de echilibrare presupun o comunicare continuă între autoritățile de supraveghere și întreprinderile de asigurare și de reasigurare. Comunicarea are loc, printre altele, înainte de transmiterea unei cereri oficiale către autoritățile de supraveghere și, după ce o cerere a fost aprobată, pe parcursul procesului de supraveghere. O astfel de comunicare continuă este necesară pentru a se asigura că raționamentele calificate ale supraveghetorului au la bază informații și dovezi relevante și actualizate.

               (6)

               Pentru a asigura un proces fluent și eficient, autoritățile de supraveghere ar trebui să poată solicita întreprinderilor de asigurare și de reasigurare să modifice o cerere în ceea ce privește aspectele în cazul cărora dovezile prezentate nu sunt suficiente pentru a demonstra conformitatea cu condițiile relevante prevăzute la articolul 77b din Directiva 2009/138/CE, înainte de a decide, în cele din urmă, dacă aprobă sau resping cererea.

               (7)

               Pe lângă evaluarea dovezilor incluse în cerere, autoritățile de supraveghere ar trebui să țină cont și de alți factori relevanți atunci când iau o decizie pentru a stabili dacă au fost îndeplinite cerințele prevăzute în Directiva 2009/138/CE.

               (8)

               Întrucât portofoliile cărora li se aplică o primă de echilibrare pot fi gestionate pe principiul continuității, întreprinderile care au primit aprobarea să utilizeze o primă de echilibrare pentru evaluarea pasivelor corespunzătoare ar trebui, de asemenea, să fie autorizate să utilizeze această primă pentru evaluarea obligațiilor de asigurare viitoare, în măsura în care aceste obligații și activele corespunzătoare prezintă aceleași caracteristici ca obligațiile și activele incluse în portofoliul inițial căruia i se aplică o primă de echilibrare și, prin urmare, implică aceleași riscuri pentru întreprinderea în cauză.

               (9)

               Date fiind interdependențele dintre diversele cereri de aprobare formulate în temeiul Directivei 2009/138/CE, atunci când solicită aprobarea unei prime de echilibrare, întreprinderea de asigurare sau de reasigurare ar trebui să informeze autoritatea de supraveghere cu privire la alte cereri privind elementele prevăzute la articolul 308a alineatul (1) din Directiva 2009/138/CE care sunt în curs la momentul respectiv sau prevăzute în următoarele șase luni. Această cerință este necesară pentru a se asigura că evaluările realizate de autoritățile de supraveghere se bazează pe informații transparente și imparțiale.

               (10)

               Prezentul regulament se bazează pe proiectele de standarde tehnice de punere în aplicare transmise Comisiei Europene de Autoritatea Europeană de Asigurări și Pensii Ocupaționale.

               (11)

               Autoritatea Europeană de Asigurări și Pensii Ocupaționale a efectuat consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul asigurărilor și reasigurărilor, instituit în conformitate cu articolul 37 din Regulamentul (UE) nr. 1094/2010 al Parlamentului European și al Consiliului (2).

               (12)

               Pentru a spori securitatea juridică cu privire la regimul de supraveghere în cursul perioadei de introducere treptată prevăzute la articolul 308a din Directiva 2009/138/CE, care va începe la 1 aprilie 2015, este important să se asigure că prezentul regulament intră în vigoare cât mai curând posibil, în ziua următoare datei publicării sale în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cererea de utilizare a unei prime de echilibrare
   (1)   Întreprinderile de asigurare și de reasigurare care solicită utilizarea unei prime de echilibrare depun la autoritățile de supraveghere o cerere scrisă în vederea aprobării prealabile.
   (2)   Cererea se depune într-una din limbile oficiale ale statului membru în care întreprinderea de asigurare sau de reasigurare își are sediul central sau într-o limbă care a fost aprobată în prealabil de autoritatea de supraveghere și trebuie să conțină cel puțin informațiile prevăzute la articolele 3-6 din prezentul regulament.
   (3)   Întreprinderile de asigurare și de reasigurare se asigură că în cerere se includ orice alte informații relevante care consideră că pot fi necesare autorităților de supraveghere pentru evaluare și decizie. Cererea conține documente justificative privind procesul decizional intern referitor la cerere al întreprinderii de asigurare sau de reasigurare.
   (4)   În cazul în care se depune o cerere pentru mai multe portofolii de obligații de asigurare sau reasigurare, cererea prezintă dovezile prevăzute la articolele 3-6 din prezentul regulament separat pentru fiecare portofoliu care face obiectul cererii.
   Articolul 2
   Conținutul cererii referitor la portofoliul de active alocat
   În ceea ce privește portofoliul de active alocat prevăzut la articolul 77b alineatul (1) litera (a) din Directiva 2009/138/CE, cererea trebuie să includă cel puțin următoarele elemente:

               (a)

               dovezi ale faptului că portofoliul de active alocat îndeplinește toate condițiile corespunzătoare prevăzute la articolul 77b alineatul (1) din Directiva 2009/138/CE;

               (b)

               informații detaliate privind activele din portofoliul alocat, care descriu rând cu rând activele, împreună cu procedura utilizată pentru a grupa astfel de active în funcție de clasa de active, calitatea creditului și durată pentru a determina marja de credit istorică menționată la articolul 77c alineatul (1) litera (b) din Directiva 2009/138/CE;

               (c)

               o descriere a procesului utilizat pentru a menține portofoliul de active alocat în conformitate cu articolul 77b alineatul (1) litera (a) din Directiva 2009/138/CE, inclusiv a procesului pentru menținerea echivalenței fluxurilor de trezorerie estimate, în cazul în care acestea au suferit modificări substanțiale.

         Articolul 3
   Conținutul cererii referitoare la portofoliul de obligații de asigurare sau reasigurare
   În ceea ce privește portofoliul de obligații de asigurare sau reasigurare la care se dorește a se aplica prima de echilibrare, cererea trebuie să conțină cel puțin următoarele elemente:

               (a)

               dovezi ale faptului că obligațiile de asigurare sau reasigurare îndeplinesc toate criteriile menționate la articolul 77b alineatul (1) literele (d), (e), (g) și (j) din Directiva 2009/138/CE;

               (b)

               în cazul existenței unui risc de mortalitate, dovezi de ordin cantitativ că cea mai bună estimare a portofoliului de obligații de asigurare sau reasigurare nu crește cu mai mult de 5 % în cazul creșterii riscului de mortalitate menționate la articolul 52 din Regulamentul delegat (UE) 2015/35 al Comisiei (3).

         Articolul 4
   Conținutul cererii scrise referitoare la echivalența fluxurilor de trezorerie și la gestionarea portofoliului
   În ceea ce privește echivalența fluxurilor de trezorerie și gestionarea portofoliului eligibil de obligații și a portofoliului de active alocat, cererea trebuie să conțină cel puțin următoarele elemente:

               (a)

               dovezi de ordin cantitativ care să ateste faptul că sunt îndeplinite criteriile de la articolul 77b alineatul (1) litera (c) din Directiva 2009/138/CE, inclusiv o evaluare cantitativă și calitativă a măsurii în care neconcordanțele nu generează riscuri semnificative cu privire la riscurile inerente activității de asigurare căreia se intenționează să i se aplice prima de echilibrare;

               (b)

               dovezi ale faptului că vor fi instituite proceduri corespunzătoare pentru a identifica, a organiza și a gestiona în mod adecvat portofoliul de obligații și portofoliul de active alocat separat de alte activități ale întreprinderii, precum și pentru a asigura faptul că activele alocate nu vor fi folosite pentru a acoperi pierderile generate de alte activități ale întreprinderii, în conformitate cu articolul 77b alineatul (1) litera (b) din Directiva 2009/138/CE;

               (c)

               dovezi ale modului în care vor fi ajustate fondurile proprii în conformitate cu articolul 81 din Directiva 2009/138/CE pentru a reflecta eventualele reduceri de transferabilitate;

               (d)

               dovezi ale modului în care cerința de capital de solvabilitate (SCR) va fi adaptată pentru a reflecta în mod corespunzător eventualul domeniu redus de aplicare pentru diversificarea riscurilor. Dacă este relevant, trebuie să fie incluse dovezi privind conformitatea cu articolele 216, 217 și 234 din Regulamentul delegat (UE) 2015/35. În cazul în care întreprinderile de asigurare și de reasigurare intenționează să calculeze cerința de capital de solvabilitate cu ajutorul unui model intern, dar nu au obținut aprobarea necesară din partea autorităților de supraveghere, dovezile solicitate de prezentul alineat trebuie să fie prezentate pe baza rezultatelor formulei standard, precum și a modelului intern care nu a fost aprobat.

         Articolul 5
   Conținutul suplimentar al cererii scrise
   Pe lângă informațiile menționate la articolele 3-4 din prezentul regulament, cererea trebuie să cuprindă și următoarele elemente:

               (a)

               confirmarea faptului că, în cazul în care autoritatea de supraveghere aprobă aplicarea unei prime de echilibrare, vor fi respectate condițiile de la articolul 77b alineatul (3) din Directiva 2009/138/CE;

               (b)

               planul de lichiditate prevăzut la articolul 44 alineatul (2) din Directiva 2009/138/CE;

               (c)

               evaluările prevăzute la articolul 44 alineatul (2a) litera (b) din Directiva 2009/138/CE;

               (d)

               evaluările prevăzute la articolul 45 alineatul (2a) din Directiva 2009/138/CE;

               (e)

               o explicație detaliată și o demonstrație a procesului de calcul utilizat pentru a determina prima de echilibrare în conformitate cu cerințele prevăzute la articolul 77c din Directiva 2009/138/CE;

               (f)

               o listă a celorlalte cereri depuse de întreprinderea de asigurare sau de reasigurare sau prevăzute la momentul respectiv pentru următoarele șase luni, în vederea aprobării oricăruia dintre elementele de introducere treptată menționate la articolul 308a alineatul (1) din Directiva 2009/138/CE.

         Articolul 6
   Evaluarea cererii
   (1)   Autoritatea de supraveghere confirmă primirea cererii întreprinderii de asigurare sau de reasigurare.
   (2)   O cerere este considerată completă de către autoritatea de supraveghere dacă aceasta conține toate elementele prevăzute la articolele 2-5 din prezentul regulament.
   (3)   Autoritatea de supraveghere confirmă dacă cererea este completă în termen de 30 de zile de la data primirii acesteia.
   (4)   În cazul în care autoritatea de supraveghere constată că cererea nu este completă, aceasta informează imediat întreprinderea de asigurare sau de reasigurare că perioada de aprobare nu a început încă și precizează motivele pentru care cererea nu este considerată completă.
   (5)   Autoritatea de supraveghere se asigură că ia o decizie cu privire la cerere în termen de șase luni de la data primirii cererii complete.
   (6)   În cazul în care autoritatea de supraveghere a confirmat că cererea este completă, aceasta nu împiedică autoritatea de supraveghere să solicite informații suplimentare necesare pentru efectuarea evaluării. În solicitare se precizează care sunt informațiile suplimentare solicitate și motivele care stau la baza solicitării.
   (7)   Evaluarea cererii implică o comunicare continuă cu întreprinderea de asigurare sau de reasigurare și poate include formularea de către autoritățile de supraveghere a unor solicitări de ajustare a modului în care întreprinderea își propune să aplice prima de echilibrare. În cazul în care autoritatea de supraveghere consideră că ar putea fi posibilă aprobarea aplicării unei prime de echilibrare cu condiția efectuării ajustărilor respective, aceasta comunică în scris, fără întârziere, întreprinderii de asigurare și de reasigurare ajustările necesare.
   (8)   Numărul de zile scurse între data la care autoritatea de supraveghere solicită informații suplimentare sau ajustări în conformitate cu alineatele (6) sau (7) și data la care autoritatea de supraveghere primește aceste informații sau ajustări nu este inclus în termenul de șase luni prevăzut la alineatul (5).
   (9)   Întreprinderile de asigurare și de reasigurare se asigură că toate documentele justificative sunt puse la dispoziția autorității de supraveghere – inclusiv în format electronic, ori de câte ori este posibil – pe parcursul procesului de evaluare a cererii.
   (10)   Întreprinderea de asigurare sau de reasigurare informează autoritatea de supraveghere cu privire la orice modificare referitoare la detaliile cererii pe care a depus-o. În cazul în care o întreprindere de asigurare sau de reasigurare informează autoritatea de supraveghere cu privire la o modificare referitoare la cerere, aceasta din urmă va fi tratată ca o nouă cerere, cu excepția cazului în care:

               (a)

               modificarea este urmarea unei cereri de informații suplimentare sau de efectuare a unor modificări venită din partea autorității de supraveghere; sau

               (b)

               autoritatea de supraveghere consideră că modificarea nu afectează în mod semnificativ evaluarea cererii.

         (11)   O întreprindere de asigurare sau de reasigurare își poate retrage o cerere prin notificare în scris în orice moment înainte de decizia autorității de supraveghere. În cazul în care întreprinderea de asigurare sau de reasigurare ulterior depune din nou cererea sau depune o cerere actualizată, autoritatea de supraveghere consideră că aceasta este o nouă cerere.
   Articolul 7
   Decizia privind cererea
   (1)   Atunci când ia o decizie cu privire la aprobarea cererii, autoritatea de supraveghere poate lua în considerare și alte dovezi decât cele enumerate la articolele 2-5 din prezentul regulament, în cazul în care aceste dovezi sunt relevante pentru a evalua respectarea condițiilor prevăzute la articolul 77b alineatul (1) și la articolul 77c din Directiva 2009/138/CE.
   (2)   Decizia autorității de supraveghere cu privire la aprobarea cererii se comunică în scris, în limba în care a fost formulată cererea.
   (3)   În cazul în care a fost primită o singură cerere pentru mai multe portofolii de obligații de asigurare sau reasigurare, autoritatea de supraveghere poate decide să aprobe cererea în ceea ce privește unele dintre portofoliile incluse în cerere și să nu o aprobe în privința altora. În acest caz, comunicarea scrisă a deciziei trebuie să precizeze portofoliile de obligații de asigurare și reasigurare cărora li se poate aplica o primă de echilibrare.
   (4)   În cazul în care autoritatea de supraveghere decide să respingă o cerere, pentru unele sau pentru toate portofoliile incluse în cerere, aceasta trebuie să precizeze în mod clar motivele care stau la baza deciziei respective.
   (5)   În cazul în care o întreprindere de asigurare și de reasigurare primește aprobarea de a aplica o primă de echilibrare unui portofoliu de obligații de asigurare și reasigurare, se consideră că domeniul de aplicare al deciziei de aprobare respective acoperă obligațiile de asigurare și de reasigurare și activele viitoare care sunt adăugate respectivului portofoliu căruia i se aplică o primă de echilibrare, cu condiția ca întreprinderea să poată demonstra următoarele:

               (a)

               viitoarele obligații și active au aceleași caracteristici ca obligațiile și activele incluse în portofoliul căruia i se aplică prima de echilibrare pentru care s-a acordat aprobarea;

               (b)

               portofoliul căruia i se aplică prima de echilibrare continuă să îndeplinească condițiile relevante din Directiva 2009/138/CE.

         Articolul 8
   Revocarea aprobării de către autoritatea de supraveghere
   În cazul în care autoritatea de supraveghere consideră că o întreprindere de asigurare sau de reasigurare căreia i s-a acordat aprobarea de a utiliza o primă de echilibrare nu mai respectă condițiile prevăzute la articolele 77b alineatul (1) sau la articolul 77c din Directiva 2009/138/CE, respectiva autoritate de supraveghere informează întreprinderea de asigurare sau de reasigurare imediat și explică natura nerespectării.
   Articolul 9
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 martie 2015.

            Pentru Comisie

            Președintele

         Jean-Claude JUNCKER

      (1)  JO L 335, 17.12.2009, p. 1.

      (2)  Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană de Asigurări și Pensii Ocupaționale) de modificare a Deciziei nr. 716/2009/CE și de abrogare a Deciziei 2009/79/CE a Comisiei (JO L 331, 15.12.2010, p. 48).

      (3)  Regulamentul delegat (UE) 2015/35 al Comisiei din 10 octombrie 2014 de completare a Directivei 2009/138/CE a Parlamentului European și a Consiliului privind accesul la activitate și desfășurarea activității de asigurare și de reasigurare (Solvabilitate II) (JO L 12, 17.1.2015, p. 1).


title: Regulamentul de punere în aplicare (UE) nr. 662/2012 al Comisiei din 19 iulie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               20.7.2012

               RO

               Jurnalul Oficial al Uniunii Europene

               L 192/4

         REGULAMENTUL DE PUNERE ÎN APLICARE (UE) NR. 662/2012 AL COMISIEI
   din 19 iulie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 iulie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MK

                  41,0

                  ZZ

                  41,0

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  96,1

                  ZZ

                  96,1

                  0805 50 10

                  AR

                  90,6

                  BO

                  97,8

                  TR

                  52,0

                  UY

                  90,0

                  ZA

                  90,2

                  ZZ

                  84,1

                  0808 10 80

                  AR

                  138,3

                  BR

                  89,2

                  CL

                  112,0

                  CN

                  126,4

                  NZ

                  132,9

                  US

                  146,3

                  UY

                  52,1

                  ZA

                  98,4

                  ZZ

                  112,0

                  0808 30 90

                  AR

                  137,1

                  CL

                  117,7

                  ZA

                  103,6

                  ZZ

                  119,5

                  0809 10 00

                  TR

                  166,6

                  ZZ

                  166,6

                  0809 29 00

                  TR

                  385,1

                  ZZ

                  385,1

                  0809 30

                  TR

                  177,2

                  ZZ

                  177,2

                  0809 40 05

                  BA

                  81,6

                  ZZ

                  81,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2015/447 al Comisiei din 17 martie 2015 privind repartizarea între livrări și vânzări directe a cotelor naționale de lapte stabilite pentru perioada 2014-2015 în anexa IX la Regulamentul (CE) nr. 1234/2007 al Consiliului

text:
               18.3.2015

               RO

               Jurnalul Oficial al Uniunii Europene

               L 74/21

         REGULAMENTUL DE PUNERE ÎN APLICARE (UE) 2015/447 AL COMISIEI
   din 17 martie 2015
   privind repartizarea între livrări și vânzări directe a cotelor naționale de lapte stabilite pentru perioada 2014-2015 în anexa IX la Regulamentul (CE) nr. 1234/2007 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 69 alineatul (1) coroborat cu articolul 4,
   întrucât:

               (1)

               Regulamentul (UE) nr. 1308/2013 al Parlamentului European și al Consiliului (2) a abrogat și a înlocuit Regulamentul (CE) nr. 1234/2007 începând cu 1 ianuarie 2014. Cu toate acestea, articolul 230 alineatul (1) litera (a) din Regulamentul (UE) nr. 1308/2013 prevede că, în ceea ce privește sistemul de limitare a producției de lapte, partea II titlul I capitolul III secțiunea III din Regulamentul (CE) nr. 1234/2007, precum și articolele 55 și 85 din acest regulament și anexele IX și X la acesta continuă să se aplice până la 31 martie 2015.

               (2)

               Articolul 67 alineatul (2) din Regulamentul (CE) nr. 1234/2007 prevede că producătorii pot dispune de una sau de două cote individuale, una pentru livrări și cealaltă pentru vânzări directe, iar conversia cantităților între cote poate fi efectuată numai de către autoritatea competentă a statului membru, la cererea justificată în mod corespunzător a producătorului.

               (3)

               Regulamentul de punere în aplicare (UE) nr. 266/2014 al Comisiei (3) stabilește repartizarea între livrări și vânzări directe pentru perioada cuprinsă între 1 aprilie 2013 și 31 martie 2014, pentru toate statele membre.

               (4)

               În conformitate cu articolul 25 alineatul (2) din Regulamentul (CE) nr. 595/2004 al Comisiei (4), statele membre au comunicat Comisiei cantitățile definitiv convertite, la solicitarea producătorilor, între cotele individuale pentru livrări și cele pentru vânzări directe.

               (5)

               Prin urmare, este oportun să se stabilească repartizarea între livrări și vânzări directe a cotelor naționale aplicabile pentru perioada cuprinsă între 1 aprilie 2014 și 31 martie 2015, stabilite la punctul 1 din anexa IX la Regulamentul (CE) nr. 1234/2007.

               (6)

               În conformitate cu articolul 69 alineatul (1) coroborat cu articolul 4 din Regulamentul (CE) nr. 1234/2007, Comisia trebuia să acționeze în conformitate cu procedura menționată la articolul 195 alineatul (2) din regulamentul respectiv. Procedura corespondentă prevăzută de Regulamentul (UE) nr. 1308/2013 este procedura de examinare menționată la articolul 229 alineatul (2) din regulamentul respectiv.

               (7)

               Deoarece repartizarea între vânzări directe și livrări este utilizată ca bază de referință pentru verificările efectuate în temeiul articolelor 19-22 din Regulamentul (CE) nr. 595/2004, precum și pentru întocmirea chestionarului anual din anexa I la regulamentul respectiv, este oportun ca data expirării prezentului regulament să fie ulterioară ultimei date posibile pentru efectuarea acestor verificări.

               (8)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Repartizarea între livrări și vânzări directe a cotelor naționale stabilite în anexa IX la Regulamentul (CE) nr. 1234/2007, aplicabilă pentru perioada cuprinsă între 1 aprilie 2014 și 31 martie 2015, este stabilită în anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Expiră la 30 septembrie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 martie 2015.

            Pentru Comisie

            Președintele

         Jean-Claude JUNCKER

      (1)  JO L 299, 16.11.2007, p. 1.

      (2)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

      (3)  Regulamentul de punere în aplicare (UE) nr. 266/2014 al Comisiei din 14 martie 2014 privind repartizarea între livrări și vânzări directe a cotelor naționale de lapte stabilite pentru perioada 2013-2014 în anexa IX la Regulamentul (CE) nr. 1234/2007 al Consiliului (JO L 76, 15.3.2014, p. 31).

      (4)  Regulamentul (CE) nr. 595/2004 al Comisiei din 30 martie 2004 de stabilire a normelor de aplicare a Regulamentului (CE) nr. 1788/2003 al Consiliului de stabilire a unei prelevări în sectorul laptelui și al produselor lactate (JO L 94, 31.3.2004, p. 22).

      ANEXĂ

                  State membre

                  Livrări (tone)

                  Vânzări directe (tone)

                  Belgia

                  3 566 075,994

                  36 038,916

                  Bulgaria

                  981 934,239

                  67 583,377

                  Republica Cehă

                  2 910 127,559

                  25 017,298

                  Danemarca

                  4 847 759,582

                  149,891

                  Germania

                  30 229 156,242

                  89 772,508

                  Estonia

                  687 975,699

                  4 950,350

                  Irlanda

                  5 782 858,891

                  1 563,345

                  Grecia

                  878 297,757

                  1 317,000

                  Spania

                  6 491 200,263

                  66 355,182

                  Franța

                  26 043 679,756

                  327 551,521

                  Croația

                  698 376,994

                  66 623,006

                  Italia

                  10 921 420,936

                  367 121,930

                  Cipru

                  155 022,240

                  636,552

                  Letonia

                  770 138,701

                  10 993,997

                  Lituania

                  1 753 855,868

                  73 783,113

                  Luxemburg

                  292 166,310

                  588,000

                  Ungaria

                  1 967 795,932

                  165 608,590

                  Malta

                  52 205,729

                  0,000

                  Țările de Jos

                  11 972 757,363

                  77 735,292

                  Austria

                  2 911 286,952

                  81 441,536

                  Polonia

                  9 923 889,074

                  131 907,982

                  Portugalia (1)

                  2 080 193,719

                  8 710,827

                  România

                  1 571 952,247

                  1 705 244,231

                  Slovenia

                  597 453,865

                  20 719,515

                  Slovacia

                  1 075 927,489

                  39 828,732

                  Finlanda (2)

                  2 615 170,922

                  4 657,981

                  Suedia

                  3 589 229,658

                  4 800,000

                  Regatul Unit

                  15 755 730,218

                  140 974,348

         (1)  Cu excepția Madeirei.

         (2)  Cota națională a Finlandei menționată în anexa IX la Regulamentul (CE) nr. 1234/2007 diferă de cota națională totală a Finlandei indicată în anexa la prezentul regulament, datorită unei majorări de 784,683 de tone, aplicate pentru a compensa producătorii „SLOM” finlandezi, în conformitate cu articolul 67 alineatul (4) din Regulamentul (CE) nr. 1234/2007.


title: Regulamentul de punere în aplicare (UE) nr. 1084/2011 al Comisiei din 27 octombrie 2011 de modificare și rectificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe

text:
               28.10.2011

               RO

               Jurnalul Oficial al Uniunii Europene

               L 281/3

         REGULAMENTUL DE PUNERE ÎN APLICARE (UE) NR. 1084/2011 AL COMISIEI
   din 27 octombrie 2011
   de modificare și rectificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (1), în special articolul 33 alineatul (2) și articolul 38 litera (d),
   întrucât:

               (1)

               Articolul 7 alineatul (2) din Regulamentul (CE) nr. 1235/2008 (2) prevede că lista de țări terțe recunoscute trebuie să conțină, pentru fiecare țară terță, toate informațiile necesare pentru a se putea verifica dacă produsele comercializate pe piața Uniunii au făcut obiectul unui sistem de control din țara terță recunoscută, în conformitate cu articolul 33 alineatul (2) din Regulamentul (CE) nr. 834/2007. Ca urmare a înființării, în cadrul ministerului agriculturii din Tunisia, a unei noi direcții generale pentru agricultura ecologică, aceasta devenind noua autoritate competentă responsabilă de sistemul de control, Tunisia a transmis o modificare caietului de sarcini din anexa III la Regulamentul (CE) nr. 1235/2008.

               (2)

               Regulamentul de punere în aplicare (UE) nr. 590/2011 al Comisiei (3) inserează în anexa III la Regulamentul (CE) nr. 1235/2008 un text nou privind Canada. Punctul „1. Categorii de produse”din textul respectiv conține o eroare deoarece menționează separat, la litera (c), categoria „hrană pentru animale”, deși este vorba despre una dintre utilizările posibile ale categoriei „produse agricole prelucrate” menționate la punctul 1 litera (b) al textului respectiv.

               (3)

               Canada a informat Comisia că lista organismelor de control inclusă în anexa III la Regulamentul (CE) nr. 1235/2008 conține, de asemenea, o eroare deoarece organismul de control „Control Union Certifications” nu este acreditat de Canadian Food Inspection Agency să furnizeze servicii de certificare în Canada.

               (4)

               Prin urmare, Regulamentul (CE) nr. 1235/2008 trebuie modificat și rectificat în consecință.

               (5)

               Din motive de securitate juridică, dispoziția de rectificare stabilită prin prezentul regulament trebuie să se aplice începând cu data intrării în vigoare a Regulamentului (UE) nr. 590/2011.

               (6)

               Măsurile prevăzute de prezentul regulament sunt conforme cu avizul Comitetului de reglementare pentru producția ecologică,

         ADOPTĂ PREZENTUL REGULAMENT:
   Articolul 1
   Dispoziții de modificare
   În textul referitor la Tunisia din anexa III la Regulamentul (CE) nr. 1235/2008, punctul 4 se înlocuiește cu următorul text:

      „4.   Autoritatea competentă: Direction générale de l’Agriculture Biologique (Ministère de l’Agriculture et de l’Environnement); www.agriportail.tn”.

   Articolul 2
   Dispoziții de rectificare
   Textul referitor la Canada din anexa III la Regulamentul (CE) nr. 1235/2008 se modifică după cum urmează:

               1.

               la punctul 1, literele (b) și (c) se înlocuiesc cu următorul text:

                           „(b)

                           produse agricole prelucrate utilizate ca produse alimentare sau ca hrană pentru animale;”.

               2.

               la punctul 5, a șasea liniuță „Control Union Certifications (CUC), www.controlunion.com” se elimină.

         Articolul 3
   Prezentul regulament intră în vigoare la data publicării în Jurnalul Oficial al Uniunii Europene.
   Cu toate acestea, articolul 2 se aplică de la 28 iunie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 octombrie 2011.

            Pentru Comisie

            Președintele

         José Manuel BARROSO

      (1)  JO L 189, 20.7.2007, p. 1.

      (2)  JO L 334, 12.12.2008, p. 25.

      (3)  JO L 161, 21.6.2011, p. 9.


title: Regulamentul de punere în aplicare (UE) 2015/816 al Comisiei din 22 mai 2015 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Canard à foie gras du Sud-Ouest (Chalosse, Gascogne, Gers, Landes, Périgord, Quercy) (IGP)]

text:
               27.5.2015

               RO

               Jurnalul Oficial al Uniunii Europene

               L 129/10

         REGULAMENTUL DE PUNERE ÎN APLICARE (UE) 2015/816 AL COMISIEI
   din 22 mai 2015
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Canard à foie gras du Sud-Ouest (Chalosse, Gascogne, Gers, Landes, Périgord, Quercy) (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al indicației geografice protejate „Canard à foie gras du Sud-Ouest (Chalosse, Gascogne, Gers, Landes, Périgord, Quercy)”, înregistrată în temeiul Regulamentului (CE) nr. 1338/2000 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Canard à foie gras du Sud-Ouest (Chalosse, Gascogne, Gers, Landes, Périgord, Quercy)” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 mai 2015.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1338/2000 al Comisiei din 26 iunie 2000 de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate”, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (JO L 154, 27.6.2000, p. 5).

      (3)  JO C 11, 15.1.2015, p. 24.